ננסי קופל

ננסי ג'יין קוֹפֶּל (באנגלית: Nancy Jane Kopell; נולדה ב-8 בנובמבר 1942) היא מתמטיקאית יהודייה-אמריקאית, פרופסורית באוניברסיטת בוסטון, שעוסקת בנוירולוגיה חישובית (computational neuroscience). היא משתמשת בשיטות מתמטיות לניתוח נתונים וסימולציה, כדי לגלות עקרונות חדשים של ויסות דינאמי במוח. קופל פיתחה שיטות חדשות בתאוריה האיכותית של משוואות דיפרנציאליות, והיא משתמשת בהן ובכלים ממוחשבים כדי לחקור את הדינמיקה של רשתות נוירונים. היא מתעניינת בעיקר בדינמיקה במוחם של יונקים ובתפקיד המקצבים המוחיים בתהליכי החשיבה. באמצעות ניסויים קליניים עבודתה הראתה את חשיבותם של המקצבים בעיבוד הסיגנלים (הממסרים) הנשלחים מאזור אחד במוח לאזור המטרה. מחקריה הובילו אותה לעיסוק במגוון מחלות שמקורן במוח (כגון מחלת פרקינסון), שבהן המקצבים המוחיים הרגילים וההכרה משובשים. ננסי קופל גדלה ברובע ברונקס בעיר ניו יורק, שם למדה בבית ספר ציבורי. במשפחתה היו נשים נוספות שעסקו במתמטיקה. היא אמה ואחותה הגדולה סיימו תואר ראשון במתמטיקה, ואביה היה רואה חשבון. בחטיבת הביניים היא נבחרה לקחת חלק בתוכנית שאפשרה לה לסיים שלוש שנות לימודים בשנתיים בלבד. בשנת 1959 סיימה את לימודיה בבית הספר התיכון כריסטופר קולומבוס בניו יורק. אחרי סיום התיכון קופל החלה ללמוד באוניברסיטת קורנל שבניו יורק. לאחר חודש אחד בקורס החשבון בקורנל היא נבחרה להשתתף בתוכנית למצטיינים במתמטיקה, שם הייתה האישה היחידה. במסגרת התוכנית היא לקחה קורסים מאתגרים, וברמה גבוהה של תואר שני. היא סיימה את התואר הראשון שלה בשנת 1963, בקורנל. לאחר מכן עברה אל אוניברסיטת קליפורניה בברקלי. שם, סיימה את התואר השני בשנת 1965, ואת הדוקטורט בשנת 1967. באותה שנה החלה לעבוד במכון הטכנולוגי של מסצ'וסטס (MIT), ובשנת 1969 הצטרפה אל אוניברסיטת נורת'איסטרן שם הפכה לפרופסורית בשנת 1978. בשנת 1986 עברה אל אוניברסיטת בוסטון, שם המשיכה לעבוד. קופל היא המייסדת השותפה והמנהלת של קבוצת מחקר בשם "מקצבים קוגניטיביים" (Cognitive Rhythms Collaborative), שכוללת יותר מעשרים מעבדות שעובדות בשיתוף פעולה כדי לחקור את הדינמיקות במוח ואת השפעות הקוגניטיביות שלהם.בנוסף על כך היא החוקרת הראשית בקבוצת הדינמיקות הנוירולוגיות (Neural Dynamics Group). כמו כן היא גם המנהלת השותפה של מרכז לנוירולוגיה חישובית וטכנולוגיה נוירולוגית בשם "CompNet". היא חברה באקדמיה הלאומית למדעים ובאקדמיה האמריקאית לאומניות ומדעים. כמו כן לאחרונה נבחרה להיות חברת כבוד בחברה המתמטית של לונדון (The London Mathematical Society), כבוד המוענק רק לשני מדענים מכל העולם כל שנה. במהלך הקריירה שלה, פרסמה קופל למעלה מ-200 מאמרים שפיטים. פרס נוירולוגיה מתמטית, מאת טכנולוגיות מוח ישראל, 2015 פרס מוזר על ההרצאה הטובה, בכנס השנתי של האגודה למתמטיקה תעשייתית ומעשית, 2013 עמיתת האקדמיה למדעים במדינת מסצ'וסטס, 2008 פרס להרצאה הטובה ע"ש וון ניומן, הכנס השנתי של האגודה למתמטיקה תעשייתית ומעשית, 2007 פרס לזכר וולדון, אוניברסיטת אוקספורד, 2006 דוקטורט לשם כבוד, מכון ניו ג'רזי לטכנולוגיה, 2006 עמיתת מקארתור, 1990-1995 עמיתת גוגנהיים, 1984-1985 עמיתת סלואן, 1975-1977 אתר האינטרנט הרשמי של ננסי קופל ננסי קופל, באתר פרויקט הגנאלוגיה במתמטיקה ננסי קופל, באתר dblp ננסי קופל, באתר גוגל סקולר ננסי קופל, באתר Semantic Scholar ננסי קופל, ננסי קופל, באתר מתוך הכרך ה-9 בספר "History of Neuroscience", פרק שננסי קופל כתבה על עצמה, עמודים 220-302 Charlene Morrow and Teri Perl, ננסי קופל, באתר מתוך הספר Notable Women in Mathematics: A Biographical" "Dictionary, עמודים 98-102 ננסי קופל, ננסי קופל, באתר הדף של ננסי קופל אוניברסיטת בוסטון Cognitive Rhythms Collaborative, האתר של קבוצת "Cognitive Rhythms Collaborative" CompNet, האתר של קבוצת "CompNet" (ארכיון) ננסי קופל, באתר בערך על ננסי קופל "ThePosterProject Biographies" ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ננסי קופל".